पाएं अपने शहर की ताज़ा ख़बरें और फ्री ई-पेपरडाउनलोड करें
डिस्ट्रिक्ट कंज्यूमर कमीशन ने एक महिला की शिकायत पर मुंबई की वन असिस्ट कंज्यूमर सोल्यूशंस प्राइवेट लिमिटेड कंपनी पर 10 हजार रुपए हर्जाना लगाया है। महिला का फोन खराब हो गया था और उसकी रिपेयर पर होने वाले खर्च के लिए कंपनी ने इंश्योरेंस क्लेम देने से इनकार कर दिया था। जिस पर महिला ने कंपनी के खिलाफ कंज्यूमर कमीशन में शिकायत दी। कमीशन ने जीरकपुर की रहने वाले शोभा भारती की शिकायत पर ये फैसला सुनाया है।
शोभा ने शिकायत में बताया कि उन्होंने 23 मार्च 2019 को सैमसंग का एक मोबाइल खरीदा था जिसकी कीमत 16 हजार 990 रुपए थी। वन असिस्ट सोल्यूशंस कंपनी ने उनके मोबाइल की एक साल की इंश्योरेंस करवाई जिसके लिए उन्होंने 1683 रुपए अदा किए। उनके फोन की इंश्योरेंस 23 मार्च 2019 से 21 मार्च 2020 तक के लिए वैलिड थी। इस दौरान 7 दिसंबर 2019 को उनका फोन डैमेज हो गया। उन्होंने इस बारे में इंश्योरेंस कंपनी को जानकारी दी और सभी जरूरी डॉक्यूमेंट्स भी कंपनी को भेज दिया। लेकिन उनका क्लेम रिजेक्ट कर दिया गया।
फोन की इंश्योरेंस एचडीएफसी से हुई थी कंपनी ने कहा कि उन्होंने सिर्फ इंश्योरेंस के लिए प्रोसेसिंग की जबकि फोन की इंश्योरेंस तो एचडीएफसी एरगो कंपनी से हुई है। लेकिन उनकी इस दलील को कमीशन ने खारिज करते हुए कस्टमर के हक में फैसला सुनाया। कमीशन ने कंपनी को मोबाइल फोन फ्री में रिपेयर करवाने के निर्देश दिए। इसके अलावा कंपनी को 10 हजार रुपए हर्जाना और 5500 रुपए मुकदमा खर्च भी अदा करने के निर्देश दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn